Folketing
1999-02-02

Det er jo også utrolig væsentligt, at vi har fået delt DSB op i forskellige selskaber, S-tog, gods og intercity-regionalselskaberne, for netop at kunne stille krav og få forbedret service og komfort, for det er jo det, der er hele forudsætningen for, at folk også vil vælge anderledes. Der er flere passagerer, der i stigende grad bruger det kollektive transportsystem. Dér, hvor vi særligt kan se det for øjeblikket, er jo på tværs af Danmark: øst-vest-forbindelsen med intercitytogene. Man skal også forholde sig til, at dette har bevirket, at der er droslet ned på flytrafikken, der har været eller er en af de største forbrugere af energi. Det er også med til at trække den vej rundt.